मुंबई: नवी मुंबई निवासी एक महिला ने अपने 63 वर्षीय बीमार और कोमा में पड़े पति के बैंक खाते का इस्तेमाल करने और उसका संरक्षक बनाए जाने की अनुमति के लिए बंबई उच्च न्यायालय का दरवाजा खटखटाया है. पिछले हफ्ते दाखिल की गई याचिका में महिला ने ऐसे मरीजों के अधिकारों से जुड़े किसी विशिष्ट कानूनी प्रावधान के अभाव में खुद को पति का संरक्षक नियुक्त करने की अपील की है ताकि वह पति के खाते का इस्तेमाल कर उसका चिकित्सकीय खर्च उठा सके.